**ก.ค.ศ.2**

**แบบรายงานด้านที่ 1 ด้านวินัย คุณธรรม จริยธรรมและจรรยาบรรณวิชาชีพ**

**ของข้าราชการครูและบุคลากรทางการศึกษาในการขอมีหรือเลื่อนวิทยฐานะ**

**ขอมีหรือเลื่อนเป็นวิทยฐานะชำนาญการ**

**1. ข้อมูลผู้ขอรับการประเมิน**

ชื่อ ฉัตรชัย นามสกุล สัมฤทธิ์ศุภผล

ตำแหน่ง ครู ตำแหน่งเลขที่ 4491

สถานศึกษา โรงเรียนสามเสนวิทยาลัย เขตพญาไท กรุงเทพฯ

สำนักงานเขตพื้นที่การศึกษามัธยมศึกษา เขต 1

ส่วนราชการ สำนักงานคณะกรรมการการศึกษาขั้นพื้นฐาน กระทรวงศึกษาธิการ

รับเงินเดือน อันดับคศ.1 ขั้น 24,750 บาท

**2. ให้รายงานถึงพฤติกรรมที่แสดงถึงความเป็นผู้มีวินัย คุณธรรม จริยธรรม และจรรยาบรรณวิชาชีพ และ**

**รวบรวมหลักฐานเอกสารอ้างอิงไว้ที่สถานที่ปฏิบัติงานเพื่อรอรับการประเมินจากคณะกรรมการ ดังนี้**

**1. การมีวินัย**

**1.1 การมีวินัยในตนเอง ยอมรับและถือปฏิบัติตามกฎ กติกา มารยาท ขนบธรรมเนียมและแบบแผนอันดีงามของสังคม**

ข้าพเจ้ามีความมุ่งมั่นในอาชีพครู เป็นผู้ประพฤติตนอยู่ในระเบียบวินัย มีคุณธรรม จริยธรรม ประพฤติตนเป็นแบบอย่างที่ดีของผู้เรียน เพื่อนร่วมงาน และชุมชนเสมอ ไม่เคยกระทำผิดตามกฎหมาย ยื่นชำระภาษีทุกปี มีการวางแผนการปฏิบัติงาน ทำงานอย่างอย่างมีขั้นตอนและเป็นระบบ ตรงต่อเวลา อุทิศเวลาต่อทางราชการ ขยัน อดทน มุ่งมั่น ในการปฏิบัติงานต่างๆ ตามที่ได้รับมอบหมายอย่างเต็มใจและเต็มความสามารถ และมีการพัฒนางานให้มีความก้าวหน้าทันต่อเหตุการณ์เสมอ มีความซื่อสัตย์สุจริตต่อการปฏิบัติหน้าที่ มีน้ำใจเอื้อเฟื้อเผื่อแผ่ต่อเพื่อนร่วมงาน ช่วยเหลือให้คำปรึกษาแนะนำในการปฏิบัติงาน โดยยึดหลักความจริงจัง จริงใจ และมีความเป็นกัลยาณมิตรกับทุกคน

**1.2 การรักษาและเสริมสร้างวินัยในตำแหน่งหน้าที่ราชการ การปฏิบัติตามกฎหมาย ระเบียบแบบแผนของทางราชการ ยึดมั่นในคุณธรรมจริยธรรม**

ข้าพเจ้ามีการรักษาและเสริมสร้างวินัยในตำแหน่งหน้าที่ราชการ รักษามาตรฐานในการปฏิบัติงาน ปฏิบัติตนตามกฎหมาย และกฏระเบียบของโรงเรียนอย่างเคร่งครัด มาปฏิบัติราชการตรงเวลา ปฏิบัติหน้าที่เวรรักษาการณ์ ปฏิบัติหน้าที่เวรประจำวัน ตามคำสั่งอย่างเคร่งครัด มีจิตสำนึกสาธารณะ นำนักเรียนเข้าร่วมกิจกรรมและการแข่งขันต่างๆ มีความรับผิดชอบต่อสังคม เข้าร่วมกิจกรรมต่างๆ ของสังคม บำเพ็ญตนให้เป็นประโยชน์แก่สังคม มีมนุษยสัมพันธ์ที่ดีต่อผู้บังคับบัญชา เพื่อนร่วมงาน และบุคคลทั่วไป ประพฤติตนตามครรลองของวัฒนธรรม มีความซื่อสัตย์ สุจริต และยุติธรรม และยึดมั่นในคุณธรรมและจริยธรรม

**1.3 การตรงต่อเวลาและการอุทิศเวลาให้แก่ทางราชการและผู้เรียนอย่างต่อเนื่อง**

ข้าพเจ้ามีการทำงานที่ตรงต่อเวลาในการปฏิบัติหน้าที่ราชการและอุทิศเวลาให้ราชการอย่าง

เคร่งครัด สม่ำเสมอ เช่น การมาปฏิบัติงานตรงตามเวลาที่ทางโรงเรียนกำหนด เข้าประชุมตามเวลาที่กำหนดมีการทำงานอย่างต่อเนื่องหลังจากเวลาราชการไปแล้ว ทำงานวันเสาร์ – อาทิตย์ เตรียมการสอน สื่อการสอนในช่วงปิดภาคเรียน ติดต่อประสานงานกับผู้ปกครองนักเรียนในกรณีต่างๆ เข้าห้องสอนตรงตามเวลา / สอนเต็มเวลา ไม่เบียดเบียนเวลาของนักเรียนไปหาผลประโยชน์ส่วนตน มีการเอาใจใส่ถ่ายทอดความรู้ หรือส่งเสริมการแสวงหาความรู้โดยไม่บิดเบือน ปิดบังหวังสิ่งตอบแทนไม่มีการเรียกสิ่งตอบแทนจากนักเรียน และให้ความเอาใจใส่ช่วยเหลือผู้เรียน และให้บริการเต็มความสามารถตามหลักวิชาชีพอย่างสม่ำเสมอ เท่าเทียมกัน ได้พัฒนานวัตกรรม สื่อการเรียนการสอนเพื่อพัฒนางานในหน้าที่ โดยเฉพาะสื่อการสอนวิชาฟิสิกส์ อุทิศเวลาเพื่อพัฒนานักเรียนตามความจำเป็นและเหมาะสม ไม่ละทิ้งชั้นเรียนหรือขาดการสอน

**1.4 ความซื่อสัตย์ สุจริตในการปฏิบัติหน้าที่ การรักษาผลประโยชน์ของทางราชการ และไม่มีผลประโยชน์ทับซ้อน**

ข้าพเจ้ามีความซื่อสัตย์สุจริตในการปฏิบัติหน้าที่ เป็นผู้ได้รับมอบหมายให้ทำหน้าที่เก็บเงินบำรุงการศึกษาของนักเรียนที่ปรึกษา หรือการดูแลประสานงารการเข้าค่ายวิชาการศูนย์สอวน.ดาราศาสตร์ โรงเรียนสามเสนวิทยาลัย ได้ปฏิบัติหน้าที่อย่างเต็มความสามารถและรักษาผลประโยชน์ของราชการอย่างเต็มที่ มีการเบิกจ่ายวัสดุของทางราชการอย่างคุ้มค่าและประหยัด ไม่หาประโยชน์จากตำแหน่งหน้าที่ที่ได้รับมอบหมายงาน ตรวจผลงานนักเรียนด้วยความยุติธรรม เที่ยงตรง และมีมาตรฐานการวัดและประเมินผลเดียวกันกับนักเรียนทุกคน รักษาผลประโยชน์ของโรงเรียนตลอดเวลา ไม่วางเฉยเมื่อมีผู้กล่าวถึงโรงเรียนในทางเสื่อมเสีย ไม่หลีกเลี่ยงหรือละทิ้งงานในหน้าที่ที่ได้รับมอบหมายและงานที่สามารถทำให้เกิดประโยชน์แก่ราชการได้

**1.5 การรักษาความสามัคคี มีน้ำใจ เอื้อเฟื้อเผื่อแผ่ต่อเพื่อนร่วมงาน องค์กร และชุมชน**

ข้าพเจ้าใช้หลักการดำเนินชีวิตแบบกัลยาณมิตรในการครองตน หลีกเลี่ยงการกระทำ วาจา หรือสิ่งที่จะเป็นเหตุจูงใจที่ก่อให้เกิดความแตกแยกในกลุ่มเพื่อนร่วมงาน องค์กร และชุมชน ยอมรับฟังความคิดเห็นของเพื่อนร่วมงาน มีการพิจารณาข่าวสาร ข้อมูลต่างๆ ด้วยความเป็นธรรมและมีใจเป็นกลาง ไม่มีอคติ ให้ความช่วยเหลือ นักเรียน เพื่อนร่วมงาน และชุมชน อย่างเต็มใจ และเต็มความสามารถ วาจาสุภาพ มีมนุษยสัมพันธ์ที่ดีกับเพื่อนร่วมงาน และเข้าร่วมกิจกรรมเพื่อชุมชนสม่ำเสมอ เช่น ทำบุญใส่บาตร กิจกรรมฟุตบอลกีฬาสี หรือฟุตบอลเชื่อมความสัมพันธ์ระหว่างองค์กร เป็นต้น

**2. การประพฤติปฏิบัติตนเป็นแบบอย่างที่ดี**

**2.1 ความอุตสาหะ ขยัน อดทน มุ่งมั่นและรับผิดชอบต่อผลสัมฤทธิ์ของงาน โดยยึดหลัก ประหยัด คุ้มค่า มีประสิทธิภาพ**

ข้าพเจ้ามีความตั้งใจในการปฏิบัติราชการด้วยความมุ่งมั่น อุตสาหะ ขยัน อดทน รับผิดชอบงานที่ได้รับมอบหมายจนสำเร็จลุล่วง มีประสิทธิภาพ โดยยึดหลักประหยัด คุ้มค่า มีความตั้งใจในการปฏิบัติงานให้ประสบความสำเร็จ ตามเป้าหมาย เกิดผลดีแก่โรงเรียนและราชการ เป็นที่ยอมรับของเพื่อนร่วมงาน อุทิศเวลาและทุ่มเทให้การปฏิบัติงาน รับฟังข้อเสนอแนะของเพื่อนร่วมงาน ผู้บังคับบัญชา เพื่อการพัฒนาและปรับปรุงงานโดยยึดหลัก PDCA เช่น ความรับผิดชอบในการดูแลฝึกซ้อมนักเรียนของกิจกรรมฟิสิกส์สัประยุทธ์เป็นประจำทุกปี ความรับผิดชอบในการดูแลดำเนินการคัดเลือก จัดสอบและจัดค่ายดาราศาสตร์ของศูนย์สอวน.วิชาดาราศาสตร์ โรงเรียนสามเสนวิทยาลัย ได้ดำเนินการพัฒนา ปรับปรุง จัดทำแผนการจัดการเรียนรู้ จัดทำระบบดูแลช่วยเหลือนักเรียน จัดทำวิจัยในชั้นเรียน และจัดทำบันทึกความดีเป็นประจำทุกปี

**2.2 การยึดมั่นในคุณธรรม จริยธรรม มีความศรัทธาและปฏิบัติตนตามหลักศาสนา**

ข้าพเจ้าประพฤติปฏิบัติตนเป็นแบบอย่างที่ดีต่อนักเรียนและเพื่อนร่วมงาน ทั้งทางกาย วาจา

จิตใจ ระมัดระวังในการกระทำและการพูดของตนเองอยู่เสมอ มองโลกในแง่ดี แสดงกิริยามารยาทสุภาพเรียบร้อย เข้าร่วมกิจกรรมวันสำคัญทางศาสนาเป็นประจำ เช่น วันพระ วันวิสาขบูชา การทอดกฐิน วันเข้าพรรษา แสดงตนเป็นพุทธมามะกะ ปฏิบัติตนตามหลักศีลธรรมของฆราวาส ร่วมเผยแผ่หลักธรรมทางศาสนา

**2.3 การยึดมั่นในหลักนิติธรรม ยืนหยัด กระทำในสิ่งที่ถูกต้องเป็นธรรมและชอบด้วยกฎหมาย**

ข้าพเจ้ายึดมั่นในการปกครองระบอบประชาธิปไตยอันมีพระมหากษัตริย์ทรงเป็นประมุข

ยึดมั่นในหลักนิติธรรม ยืนหยัด กระทำในสิ่งที่ถูกต้อง โดยการยื่นชำระภาษีประจำปี ร่วมลงคะแนนเสียงเลือกตั้งทุกครั้งทั้งระดับท้องถิ่นและระดับปะเทศ เอาใจใส่และให้ความสนใจนักเรียนอย่างทั่วถึง ไม่ตัดสินคำตอบถูกผิดโดยยึดคำตอบของครู รักและเมตตาศิษย์ โดยให้ความเอาใจใส่ช่วยเหลือ ส่งเสริม ให้กำลังใจศิษย์โดยเสมอหน้า ปฏิบัติตนภายใต้กฎหมาย เคารพสิทธิของผู้อื่น

**2.4 การยึดมั่นในการปกครองระบอบประชาธิปไตยอันมีพระมหากษัตริย์ทรงเป็นประมุขและวางตัวเป็นกลางทางการเมือง**

ข้าพเจ้าปฏิบัติหน้าที่ด้วยความถูกต้อง  เที่ยงธรรม  เป็นกลางทางการเมือง ไม่สนับสนุนพรรคการเมืองใดการเมืองหนึ่ง สนับสนุนกิจกรรมที่เกี่ยวข้องกับสถาบันชาติ ศาสนา พระมหากษัตริย์ มีความจงรักภักดีต่อชาติศาสนา  พระมหากษัตริย์  ด้วยความบริสุทธิ์ใจ   เคารพและปฏิบัติตามรัฐธรรมนูญและกฎหมายอย่างเคร่งครัด ใช้สิทธิของตัวเองในการเลือกตั้งทั้งในระดับท้องถิ่นและประเทศ โดยการร่วมลงคะแนนเสียงเลือกตั้งทุกครั้งทั้งระดับท้องถิ่นและระดับประเทศ ร่วมใช้สิทธิ์ในการสรรหากรรมการสมาชิกครูสหกรณ์ออมทรัพย์ครูกรุงเทพมหานคร

**2.5 การมีส่วนร่วมอนุรักษ์วัฒนธรรมไทยและสิ่งแวดล้อม**

ข้าพเจ้าเข้าร่วมงานด้านอนุรักษ์วัฒนธรรมไทย ประเพณีของท้องถิ่น ร่วมงานบุญกุศล ร่วมกิจกรรมที่หน่วยงานจัดขึ้น เช่น วันสารทไทย การทอดกฐิน การทอดผ้าป่า การบริจาคทรัพย์ วันไหว้ครู วันภาษาไทย และวันสำคัญอื่น ๆ การแต่งกายจะแต่งกายด้วยผ้าพื้นเมือง ผ้าไทย ผ้าบาติก และการดำรงชีวิตประจำวันเลือกใช้วัสดุที่ช่วยลดภาวะโลกร้อน มีการคัดแยกขยะในครัวเรือนที่ใช้ใน และร่วมกับคณะครูกลุ่มสาระการเรียนรู้วิทยาศาสตร์คัดแยกขยะ เศษกระดาษ และนักเรียนคณะเหลืองเก็บขวดพลาสติกเพื่อนำไปรีไซเคิลต่อไป

**3. การดำรงชีวิตอย่างเหมาะสม**

**3.1 การดำรงชีวิตตามแนวทางหลักปรัชญาเศรษฐกิจพอเพียง**

ข้าพเจ้าดำรงชีวิตโดยยึดหลักปรัชญาเศรษฐกิจ พอเพียง ในการดำรงชีวิตประจำวันมีการวางแผนการใช้จ่ายเงินอย่างเป็นระบบ รู้จักพึ่งตนเอง ไม่ก่อหนี้สิน ไม่ใช้จ่ายสุรุ่ยสุร่าย ประหยัด อดออม ลดรายจ่ายภายในครอบครัว เช่น การปลูกผักสวนครัว ใช้สิ่งของอย่างคุ้มค่า ยอมรับความพอดี พอใจในสิ่งที่ตนมีอยู่

**3.2 การละเว้นอบายมุขและสิ่งเสพติด**

ข้าพเจ้าประพฤติปฏิบัติและวางตนเหมาะสมถูกต้อง ทั้งทางกาย วาจา ใจ ไม่ยุ่งเกี่ยวกับอบายมุข การพนัน และสิ่งเสพติดใด ๆ ทั้งสิ้น สามารถเป็นแบบอย่างที่ดีให้กับนักเรียน บุคคลอื่นๆ ในชุมชน อบรมสั่งสอนและสร้างความตระหนักเกี่ยวกับโทษของสิ่งเสพติดให้กับนักเรียน เข้าร่วมกิจกรรมการต่อต้านยาเสพติด

**3.3การใช้หรือให้ข้อมูล ข่าวสารของส่วนบุคคลและของทางราชการให้เป็นไปด้วยความถูกต้อง**

ข้าพเจ้ามีการให้ข้อมูลกับเพื่อนร่วมงานและผู้ปกครองนักเรียนตามความเป็นจริง ครบถ้วน ถูกต้อง   และไม่บิดเบือนข้อเท็จจริง  ไม่ปิดบังข้อมูล มีความกระตือรือร้นในการจัดหา จัดทำข้อมูล ข่าวสารที่ผู้บังคับบัญชาหรือผู้ที่เกี่ยวข้องต้องการข้อมูลได้ทันตามกำหนดเวลา ได้แก่ รายงานสรุปผลการเรียนทุกปีการศึกษา แผนการสอนประจำภาคเรียน บันทึกความดี และแผนพัฒนาตนเองรายบุคคล (ID Plan)

**3.4 การดำรงตนเป็นแบบอย่างที่ดี เหมาะสม กับสถานภาพและตำแหน่งหน้าที่**

ข้าพเจ้ามีการดำรงตนเป็นแบบอย่างที่ดีเหมาะสมกับหน้าที่ เช่น แต่งกายสะอาด เหมาะสมกับกาลเทศะและทันสมัย แสดงกิริยามารยาทสุภาพเรียบร้อยอยู่เสมอ ปฏิบัติตนให้มีสุขภาพและบุคลิกภาพที่ดีอยู่เสมอ ตรงต่อเวลา มีอัธยาศัยมีมนุษย์สัมพันธ์ที่ดี มีความเป็นธรรมไม่ใช้สิทธิและหน้าที่ในทางที่ผิด ไม่ละเมิดสิทธิของผู้อื่น

**3.5 การประหยัด มัธยัสถ์ อดออม**

ข้าพเจ้าแสดงออกซึ่งนิสัยที่ดีในการประหยัดซื่อสัตย์ อดทน สามัคคี มีวินัย กิจกรรมที่ก่อให้เกิดการประหยัด อดออม ปฏิบัติตนโดยยึดหลักเศรษฐกิจพอเพียง มีการวางแผนในการใช้จ่ายเงิน ใช้จ่ายเฉพาะสิ่งที่จำเป็น ไม่ฟุ่มเฟือย เป็นสมาชิกสหกรณ์ออมทรัพย์ครูกรุงเทพมหานคร กองทุนบำเหน็จบำนาญข้าราชการ จัดสรรเงินรายได้เป็นสัดส่วนที่เหมาะสม ไม่เดือดร้อนต่อตนเอง ครอบครัวและเพื่อนร่วมงาน

**4. ความรักและศรัทธาในวิชาชีพ**

**4.1 การเป็นสมาชิกที่ดี สนับสนุนหรือร่วมกิจกรรมของวิชาชีพและทางวิชาการอย่างสร้างสรรค์**

ข้าพเจ้าเป็นสมาชิกที่ดี สนับสนุนหรือร่วมกิจกรรมของวิชาชีพและวิชาการอย่างสร้างสรรค์

คือ เข้าร่วมการอบรมต่างๆ ที่เกี่ยวข้องกับวิชาชีพ และนำไปปรับใช้กับนักเรียนและหน่วยงาน เช่น การผ่านการทดสอบหลักสูตรอบรมฟิสิกส์สัประยุทธ์ ณ มทส. จ.นครราชสีมา การอบรมหลักสูตร การเป็นพี่เลี้ยงวิชาการ โครงการพัฒนาศักยภาพครูเพื่อเป็นผู้นำการเปลี่ยนแปลง จากสถาบันส่งเสริมการสอนวิทยาศาสตร์และเทคโนโลยี อบรมครูฟิสิกส์แบบ hands-on จัดโดยโรงเรียนมหิดลวิทยานุสรณ์ และสนับสนุนการฝึกซ้อมนักเรียนเข้าร่วมแข่งขันทักษะวิชาการ เช่น เป็นครูผู้ฝึกสอนและดูแลเตรียมตัวสำหรับการเตรียมสอบสอวน.วิชาฟิสิกส์ และสอวน.วิชาดาราศาสตร์ เป็นครูผู้ฝึกสอนและดูแลเตรียมตัวนักเรียนห้องเรียนพิเศษและนักเรียนทุนพสวท.เข้าแข่งขันฟิสิกส์สัประยุทธ์ เป็นครูที่ปรึกษาโครงงานนักเรียนห้องเรียนพิเศษเพื่อเข้าแข่งขันโครงงานวิทยาศาสตร์ห้องเรียนพิเศษในระดับภาคกลางและเป็นครูที่ปรึกษาโครงงานนักเรียนทุนพสวท.เพื่อเข้าแข่งขันการนำเสนอและจัดแสดงโปสเตอร์โครงงานวิทยาศาสตร์ประจำปีการศึกษา 2557 ณ โรงเรียนยุพราชวิทยาลัย จังหวัดเชียงใหม่ เป็นครูผู้ฝึกสอนนักเรียน กิจกรรมการแสดงทางวิทยาศาสตร์ (Science Show) ระดับชั้น ม.1-3 ประเภททีม 3 คน ประจำปีการศึกษา 2556

**4.2 การศึกษา ค้นคว้า ริเริ่ม สร้างสรรค์ ความรู้ใหม่ๆ มาใช้พัฒนางานในวิชาชีพ**

ข้าพเจ้าได้นำความรู้ที่ได้รับจากการเป็นผู้ดูแลประสานงานการจัดการอบรมค่ายสอวน.วิชาดาราศาสตร์ โรงเรียนสามเสนวิทยาลัย นำมาขยายผลสู่ครูในการจัดการอบรมครูดาราศาสตร์ ของสพม.1 ประจำปีการศึกษา 2557 และ 2558 ขยายผลความรู้ด้านดาราศาสตร์สู่นักเรียนโดยการจัดตั้งชุมนุมยุวชนดาราศาสตร์และฟิสิกส์เพื่อให้นักเรียนเกิดการเรียนรู้ และสนใจในกิจกรรมทางดาราศาสตร์มากยิ่งขึ้น นอกจากนี้ข้าพเจ้าได้รับมอบหมายให้เป็นผู้ดูแลห้องปฏิบัติการทางดาราศาสตร์ ห้องนวมินทเชษฐภคินี ซึ่งข้าพเจ้าได้นำมาใช้ให้เกิดประโยชน์กับนักเรียนและชุมชน โดยการเปิดให้บริการนักเรียนภายในโรงเรียน และให้บริการกับบุคคลภายนอกโดยผ่านการติดต่อประสานเข้าชมมาได้ที่โรงเรียนสามเสนวิทยาลัย

ได้นำความรู้มาประยุกต์ใช้ในการจัดกิจกรรมการเรียนการสอน การใช้สื่อการสอนอิเล็กทรอนิกส์ และการพัฒนาสื่อการสอนวิชาฟิสิกส์ด้วยตนเอง และหมั่นศึกษาค้นคว้าหาความรู้จากเอกสาร ตำรา อินเทอร์เน็ต และสื่อต่าง ๆ อยู่เสมอ เข้าร่วมประชุม อบรม สัมมนา หรือฟังคำบรรยาย หรืออภิปรายทางวิชาการ ริเริ่มสร้างสรรค์ความรู้ใหม่ให้ทันสมัย ทันเหตุการณ์ และทันต่อการเปลี่ยนแปลงทั้งด้านเศรษฐกิจ สังคม การเมืองและเทคโนโลยี

นอกจากนั้นได้นำเทคนิคการสอนมาใช้พัฒนากระบวนการจัดการเรียนรู้และพัฒนาศักยภาพของนักเรียน ได้แก่ กลวิธีสอนต่างๆ เช่น การเรียนรู้ผ่านสื่อการสอนออนไลน์ หรือผ่านสื่อการเรียนรู้โปรแกรมคอมพิวเตอร์ Coorperative Learning การตั้งคำถามสู่การวิจัย เป็นต้น

สำหรับปีการศึกษา 2558 นี้ข้าพเจ้าได้ตระหนักถึงความสำคัญของการเข้าสู่การเป็นสมาชิกอาเซียนของประเทศไทยจึงได้พัฒนาความรู้ความสามารถด้านภาษาอังกฤษผ่านการทดสอบออนไลน์โดยมหาวิทยาลัย Oxford ประเทศอังกฤษ และได้ให้บริการห้องนวมินทเชษฐภคินีเพื่อให้ความรู้แก่บุคคลภายนอกทั้งภายในประเทศและจากประเทศในภูมิภาคอาเซียนนี้ เช่น ประเทศสิงคโปร์ กัมพูชา เป็นต้น

**4.3 การมีบทบาทเป็นผู้นำทางวิชาการในวงการวิชาชีพ**

ข้าพเจ้ามีบทบาทเป็นผู้นำทางวิชาการในวงการวิชาชีพ ดังนี้ ข้าพเจ้าได้รับคัดเลือกให้เป็นคณะทำงานในการพัฒนาครูทางสาขาวิชาดาราศาสตร์ โดยจัดการอบรมครู เรื่องการดูดาวให้กับครูในโรงเรียนในสังกัดของสำนักงานเขตพื้นที่การศึกษามัธยมศึกษาเขต 1 ข้าพเจ้าได้เป็นผู้แทนศูนย์สอวน.วิชาดาราศาสตร์ โรงเรียนสามเสนวิทยาลัย เข้าร่วมเป็นคณะกรรมการในการประชุมประจำปัของมูลนิธิสอวน. สาขาวิชาดาราศาสตร์ และประชุมการพิจารณาข้อสอบ การพิจารณาคะแนนในการจัดสอบสอวน.ประจำปี ข้าพเจ้าได้มีส่วนร่วมในการพัฒนาร่างหลักสูตรดาราศาสตร์ของสสวท.ในปี พ.ศ. 2556 ซึ่งจัดการประชุมขึ้น ณ โรงเรียนสามเสนวิทยาลัย

ในด้านการเตรียมความพร้อมการคัดเลือกนักเรียนเข้าสู่โรงเรียน หรือการสอบเข้าโครงการพิเศษต่าง ๆ เช่น โครงการห้องเรียนพิเศษ หรือโครงการพสวท. ข้าพเจ้าได้มีส่วนร่วมในการพิจารณาและออกข้อสอบส่วนของวิชาวิทยาศาสตร์ของการคัดเลือกนักเรียนโครงการห้องเรียนพิเศษในระดับภาคกลาง ณ โรงเรียนเทพศิรินทร์ สำหรับโครงการพสวท. ข้าพเจ้าได้เป็นตัวแทนครูฟิสิกส์โรงเรียนสามเสนวิทยาลัยเข้าร่วมการพิจารณาและออกข้อสอบพร้อมทั้งตรวจข้อสอบของนักเรียนพสวท. ณ สสวท.

นอกจากนี้ข้าพเจ้าได้มีโอกาสเข้าศึกษาดูงานในระดับนานาชาติ โดยได้รับการคัดเลือกเข้าเป็นผู้สังเกตการณ์การแข่งขัน International Olympiad Astronomy and Astrophysics ครั้งที่ 8 ณ เมืองซูเซียวา ประเทศโรมาเนีย และข้าพเจ้าได้มีโอกาสศึกษาดูงานการแข่งขันฟิสิกส์สัประยุทธ์ระดับนานาชาติ ครั้งที่ 27 ณ ประเทศไต้หวัน ซึ่งนับเป็นประสบการณ์ที่ดี ทำให้สามารถนำมาต่อยอดให้กับนักเรียนได้ทั้งสาขาวิชาฟิสิกส์และวิชาดาราศาสตร์ให้เกิดประโยชน์กับวงการการศึกษาต่อไปได้

**4.4 การรักษาชื่อเสียงปกป้องศักดิ์ศรีแห่งวิชาชีพและการยกย่องเชิดชูเกียรติ**

ข้าพเจ้าไม่เพิกเฉยที่จะเสริมสร้างชื่อเสียงให้กับองค์กรวิชาชีพ รักษาผลประโยชน์ขององค์กรวิชาชีพ นำความรู้และประสบการณ์ที่เป็นประโยชน์มาใช้ในการพัฒนาองค์กรวิชาชีพ เข้าร่วมกิจกรรมขององค์กรวิชาชีพ เช่น การเข้าร่วมกิจกรรมวันครู ปฏิบัติตนเป็นแบบอย่างที่ดีไม่สร้างความเสื่อมเสียให้กับองค์กรวิชาชีพ

**4.5 การเสริมสร้างปลูกจิตสำนึกที่ดี แก่ผู้เรียน ชุมชน สังคม**

ข้าพเจ้าเสริมสร้างปลูกจิตสำนึกที่ดี แก่ผู้เรียน ชุมชน สังคม คือ เข้าร่วมกิจกรรมสำคัญทางศาสนา อบรม สั่งสอน ฝึกฝน สร้างเสริมความรู้ ทักษะ และนิสัยที่ถูกต้องดีงามให้แก่นักเรียน ประพฤติปฏิบัติตนเป็นผู้นำในการอนุรักษ์วัฒนธรรมไทย เป็นแบบอย่างที่ดีให้แก่ศิษย์ เสริมสร้างจิตสำนึกด้านการบำเพ็ญประโยชน์ผ่านกิจกรรมบำเพ็ญสาธารณประโยชน์ เช่น การเข้าร่วมการบริจาคโลหิต ณ สภากาชาดไทย หรือทำบุญผ่านการทอดผ้าป๋า เป็นต้น

**5. ความรับผิดชอบในวิชาชีพ**

**5.1 การเอาใจใส่ ถ่ายทอด ความรู้ หรือส่งเสริมการแสวงหาความรู้ โดยไม่บิดเบือน ปิดบัง หวังสิ่งตอบแทน**

ข้าพเจ้าสั่งสอนนักเรียนโดยไม่บิดเบือนหรือปิดบังความรู้ จัดทำแผนการเรียนรู้ จัดทำวิจัยในชั้นเรียน เลือกใช้วิธีการที่หลากหลายในการสอนให้เหมาะสมกับสภาพของนักเรียน ใช้สื่อการสอนอิเล็กทรอนิกส์ สื่อการสอนที่ทันสมัยมาใช้ในกิจกรรมการเรียนการสอน ส่งเสริมนิสัยการอ่าน เอาใจใส่และให้ความสนใจศิษย์อย่างทั่วถึงและเท่าเทียมกัน สอนเสริมให้นักเรียนในเวลาว่างของนักเรียน ไม่ตัดสินผลงานหรือผลการเรียนโดยมีสิ่งแลกเปลี่ยน มีความยุติธรรม มีเหตุผล และมีมาตรฐานเดียวกัน

**5.2 การเอาใจใส่ช่วยเหลือผู้เรียนและผู้รับบริการ เต็มความสามารถตามหลักวิชาชีพอย่างสม่ำเสมอ เท่าเทียมกัน**

ข้าพเจ้าเอาใจใส่และให้ความสนใจนักเรียนอย่างทั่วถึง มีการเยี่ยมบ้านนักเรียนในห้องที่ดูและให้คำปรึกษาต่างๆ ทำให้ทราบและเข้าใจความเป็นอยู่ของนักเรียน รับฟังปัญหาของนักเรียนและให้ความช่วยเหลือนักเรียน จัดประชุมผู้ปกครองชั้นเรียนเพื่อปรึกษาหารือผู้ปกครอง เพื่อน นักเรียน หาสาเหตุและวิธีแก้ปัญหาของนักเรียน ให้การบริการ ด้านการตอบคำถามแก่ผู้ปกครองและผู้มาเยี่ยมโรงเรียนด้วยความเป็นผู้มีน้ำใจ มีมนุษยสัมพันธ์ที่ดี พูดจาไพเราะ และให้บริการอย่างเต็มความสามารถ

**5.3 การศึกษาค้นคว้า ริเริ่ม สร้างสรรค์ความรู้ใหม่ นวัตกรรมในการพัฒนางานในหน้าที่**

ข้าพเจ้าติดตามข่าวสาร อยู่เสมอหาความรู้จากอินเทอร์เน็ต เอกสาร ตำรา วารสารและสื่อต่าง ๆ มาใช้ให้เกิดประโยชน์ เช่น ข้าพเจ้าสอนในรายวิชาฟิสิกส์ ได้หาตัวอย่างข้อสอบจากอินเทอร์เน็ตมาให้นักเรียนทำ จัดทำสื่อการสอนอิเล็กทรอนิกส์ต่าง เข้าร่วมประชุม อบรม สัมมนา หรือฟังคำบรรยาย หรืออภิปรายทางวิชาการ

ข้าพเจ้าสนับสนุนให้ผู้เรียนเข้าถึงและใช้สื่ออิเล็กทรอนิกส์ในการเรียนรู้เนื้อหาในบทเรียน และให้นักเรียนเข้าศึกษาและเรียนล่วงหน้าจากเว็บไซต์ https://www.sascurriculumpathways.com เพื่อเป็นการเตรียมตัวก่อนเรียนหรือทบทวนเนื้อหาวิชาที่เรียนไปแล้ว

**5.4 การประพฤติตนตามจรรยาบรรณของวิชาชีพและแบบแผน พฤติกรรมตามจรรยาบรรณของวิชาชีพ**

ข้าพเจ้ามีความรักและศรัทธาในวิชาชีพครู เป็นผู้ประพฤติปฏิบัติตนอยู่ในระเบียบวินัยอย่างเคร่งครัดทุกประการ ไม่เคยถูกตั้งคณะกรรมการสอบสวนทางวินัย สามารถวางตนได้เหมาะสม เป็นแบบอย่างที่ดีแก่เพื่อนครู ศิษย์ ชุมชน สร้างความสามัคคีแก่หมูคณะ ทำงานร่วมกับผู้อื่นได้อย่างดีและมีมนุษย์สัมพันธ์ที่ดี มีความซื่อสัตย์ สุจริต ตรงต่อเวลา อุทิศเวลาให้ราชการอย่างเต็มที่ เสียสละเวลาเพื่อประโยชน์ส่วนรวม มีความรักในองค์กร มีคุณธรรมจริยธรรม และจรรยาบรรณต่อวิชาชีพ เช่น การเข้าร่วมเป็นกรรมการเปิดซอง ตรวจรับพัสดุอย่างเข้มงวดเพื่อประโยชน์ที่จะเกิดขึ้นแก่ส่วนรวม นักเรียนและโรงเรียน เป็นต้น

**5.5 การมีจิตอาสา จิตสาธารณะ และมุ่งประโยชน์ส่วนรวม**

ข้าพเจ้าปฏิบัติหน้าที่ด้วยความมุ่งมั่น ทั้งในเวลาราชการและนอกเวลาราชการ รักษาผลประโยชน์ของหน่วยงาน มีความกระตือรือร้นในการเข้าร่วมกิจกรรมที่เป็นประโยชน์ ร่วมมือกิจกรรมตามประเพณี งานกุศล รักษาสาธารณสมบัติและสิ่งแวดล้อม ให้ความช่วยเหลือชุมชนเต็มที่ตามที่จะสามารถทำได้ เช่น การเข้าร่วมการบริจาคโลหิต ณ สภากาชาดไทย ทำบุญใส่บาตร ทำบุญผ่านการทอดผ้าป๋า เป็นต้น

**ขอรับรองว่าข้อมูลดังกล่าวข้างต้น ถูกต้อง และเป็นความจริง**

(ลงชื่อ) ...................................................... ผู้ขอรับการประเมิน

(นายฉัตรชัย สัมฤทธิ์ศุภผล)

ตำแหน่ง ครูคศ.1

วันที่ 19 เดือน พฤศจิกายน พ.ศ. 2558

(ลงชื่อ) ............................................................ ผู้รับรอง

(นายพิชยนันท์ สารพานิช )

ตำแหน่ง ผู้อำนวยการโรงเรียนสามเสนวิทยาลัย

วันที่ 19 เดือน พฤศจิกายน พ.ศ. 2558

ผู้บังคับบัญชา

(ลงชื่อ) ..................................................... ผู้รับรอง

(นางพรนิภา ลิมปพยอม )

ตำแหน่ง ประธานคณะกรรมการสถานศึกษา

วันที่ ........ เดือน ............................. พ.ศ. 2558